polyglot-tagger/wikipedia-language-snippets-filtered huggingface dataset:
ఇలా దూరాన్ని రెండు భాగాలుగా పదే పదే విభజిస్తూ వుండటం వల్ల ఈ వాదనను "డైకోటమి" అని పిలుస్తారు. దీనినే "రేస్ కోర్సు పారడాక్స్ " అని కూడా అంటారు.
ఇప్పటివరకు లభించిన చారిత్రిక ఆధారాలు ప్రకారం గణితంలో అనంతం యొక్క భావనను చర్చించిన మొదటి తత్వవేత్తగా జీనో పరిగణించబడుతున్నాడు.
మొదటి రెండు పారడాక్స్ లు స్పేస్ ని విభాగాలుగా విభజిస్తే, ఈ పారడాక్స్ మాత్రం కాలాన్ని బిందువులు గా విభజించడం ద్వారా మొదలవుతుంది.
అడిమురై అనేది ఒక తమిళ యుద్ధ కళ, ఇది పురాతన తమిళకం లో అభ్యసించిన పురాతనమైన, అతి ముఖ్యమైన యుద్ధ కళలలో ఒకటిగా పరిగణించబడుతుంది. ‘అడి’ అంటే "కొట్టడం లేదా నెట్టడం", ‘మురై’ అంటే పద్ధతి లేదా విధానం. ఇది కొన్ని యుధ్ధకళా పద్ధతుల యొక్క ప్రాచీన మూలంగా కూడా పరిగణిస్తారు. ఇది ఒక రకమైన వర్మ కలై. అడిమురై కన్యాకుమారిలోని తమిళనాడు తిరునెల్వేలి యొక్క దక్షిణ భాగాల నుండి ఉద్భవించిందని నమ్ముతారు. ఆధునిక కాలంలో దీనిని తమిళ సాయుధ కళతో ఉపయోగిస్తారు. ఈ పురాతన పోరాట శైలిని క్రీ.పూ 400 లో తమిళ సంగం సాహిత్యంలో ప్రస్తావించారు.
వర్మ కలై యొక్క కళను రూపొందించడానికి వాసి యోగ, వర్మ వైతియమ్‌లతో పాటు ఆది మురాయి మూడు విభాగాలలో ఒకటి. వాస్తవానికి, వర్మ కలై యొక్క పోరాట అనువర్తనాన్ని అడిమురై అని కూడా పిలుస్తారు. వర్మకలై కళను అడిమురై ముందుగానే బాగా బోధిస్తారు. అదితడి, ఆయుధ మురై, వర్మ అతి కలయికతో ఆదిమురై ఏర్పడుతుంది. కుంగ్ ఫూ, మార్షల్ ఆర్ట్స్ అడిమురై నుండి ఉద్భవించినట్లు చెబుతారు.ఆది మురాయిని విస్తృతంగా మూడు భాగాలుగా విభజించవచ్చు. ఆదితాది , తాడు , పిడి ) లేదా నిరాయుధ పోరాటం, ఆయుతా మురై లేదా ఆయుధ ఆధారిత పోరాటం, వర్మ ఆది లేదా కీలకమైన పాయింట్ దాడులు.
వత్తిడి చేసే స్థానాలలో మార్పు, జంతుశైలులను అనుసంధానించడంపై ఆధారపడి అగస్త్యార్ మార్గం భారతదేశంలో వర్మకలై / ఆది మురై యొక్క అత్యంత విస్తృతమైన, సాధారణంగా బోధించే పద్దతి. ఇది తమిళనాడు వెలుపల ఉన్న ఏకైక శైలి, ఇది పొరుగున ఉన్న కేరళ, కర్ణాటక రాష్ట్రాలకు వ్యాపించింది. ఈ శైలిని దక్షిణ కేరళలోని ఈజావాస్, నాయర్లు, తమిళనాడు నాదార్లు అభ్యసిస్తున్నారు. అగస్టీర్ మురై యొక్క సవరించిన సంస్కరణ కేరళలోని చాలా కలరిపియట్టు పాఠశాలల సిలబస్‌లో చేర్చబడింది, తేక్కన్ కలరిపియట్టుగా బోధించబడింది. కన్నన్ అహ్సాన్ యొక్క పోరాట సూత్రాలను దీనిలో మేళవించారు.
వర్మకలై యొక్క అత్యంత శాస్త్రీయ, బహుముఖ సంస్కరణగా పరిగణించబడుతుంది. దాని ఆది మురై భాగంలో సమ్మెలు, బ్లాక్‌లు, గ్రాప్లింగ్‌కు సమాన ప్రాధాన్యత ఇవ్వబడుతుంది. ప్రతిదీ సంఖ్యలు, వైవిధ్యాలుగా విభజించబడింది. ప్రమేయం ఉన్న యోగా భాగం కూడా ఉంది. దాని యొక్క వైద్యం భాగం సూటిగా, సరళంగా ఉంటుంది.
బోగర్ మురాయ్ అభ్యాసకుడికి స్థిరమైన ఆధారాన్ని ఇస్తారు, వారికి సరిపోయే శైలిలో పనిచేయడం, విస్తరించడం మెరుగుపరచుకోవడం చేయగలుగుతారు. ఈ శైలిని ప్రధానంగా మధ్య, దక్షిణ తమిళనాడు నాదార్లు ఆచరిస్తున్నారు.
దొంగలు, శత్రువుల నుండి తమను తాము రక్షించుకోవడం అనే ఉద్దేశ్యంతో అడిమురైని మొదట సిద్ధులు ప్రాణాంతకమైన సమర్థవంతమైన పోరాట శాస్త్రంగా పరిచయం చేశారు. ఈ క్రీడ మరొక యుద్ధ కళ అయిన సిలంబంతో దగ్గరి సంబంధం కలిగి ఉంది, దీనిని సిలంబట్టం అని కూడా పిలుస్తారు. సిలాంబం మాదిరిగానే ఆదిమురై యొక్క మూలం క్రీస్తుపూర్వం 2 వ శతాబ్దం నాటిది.
ఆదిమురై సాంప్రదాయకంగా తమిళనాడు, కేరళలోని దక్షిణ జిల్లాల్లోని ప్రజలు ఎక్కువగా ఆచరిస్తున్నారు. దానిలోని భాగాలు కలరిపాయట్టు యొక్క దక్షిణ శైలిలో చేర్చబడ్డాయి. అంగపోరా అనే యుద్ధ కళ ఆదిమురై నుండి ఉద్భవించింది. అనేక సాధన పాఠశాలలు వారి ప్రత్యేకతలతో కలిపి అడిమురైని నేర్పుతున్నాయి.
తాళపత్ర గ్రంథాలు, వాటి విషయాలు బయటకు రాకుండా స్వార్ధంతో కొందరుమాత్రమే వాటిని స్వంతం చేసుకున్నారు., వాటిలో ఏవీ ఇప్పటి వరకు ప్రచురించబడలేదు. అచ్చంగా తాళపత్ర గంధాలలో సూచించిన పద్దతులలో శిక్షణ నిచ్చే సంస్థ ఇది.
ఆదితది తరువాత చేరా చోళ, పాండ్య యుగాలలో అడిమురై యొక్క ప్రాణాంతక పద్దతులను ప్రవేశపెట్టబడింది, ఇక్కడ ప్రాథమికంగా ఖాళీ చేతి పద్ధతులు ఉపయోగించబడ్డాయి. కన్యాకుమారి జిల్లాలో నాడార్లు దీనిని అభ్యసిస్తున్నారు
ఈ నవల 1940 లలో సోవియట్ యూనియన్‌లోని సామాజిక పరిస్థితులకు అద్దం పట్టింది. ది గ్రేట్ పేట్రియాటిక్ వార్ యుద్ధకాలంలో రాయబడ్డ ఈ కథ, యుద్ధం వలన కలిగే సామాజిక సంక్షుభిత పరిస్థితులను కళ్లకు కట్టినట్లు తెలియచేస్తుంది. పురుషులంతా నిర్బంధంగా యుద్ధభూమికి తరలిపోవడాలు, వృద్ధులు, పిల్లలు, వికలాంగులు తప్ప మగదిక్కు లేని గ్రామాలు, యుద్ధరంగం నుండి ఏ రోజు, ఏ కబురు వినవలసివస్తుందో అని భయపడే వృద్ధులు, చెమర్చిన కళ్లతో తనయుల రాక కోసం ఆశగా ఎదురుచూసే తల్లులు, యుద్ధసమయంలో స్త్రీలు పడే కష్టాలు, భర్త దగ్గరలేని స్త్రీలకు ఎదురయ్యే వేధింపులు, బడులు మూసివేయడంతో కళాభిరుచులు చంపుకొంటూ కష్టించి పనిచేసే బాలలు, చిన్ననాటి ఆనందాలను కోల్పోతున్న పిల్లలు ఇలా ఒకటేమిటి అన్ని రంగాలలోను సంక్షోభ పరిస్థితులతో నెట్టుకొస్తున్న వ్యధాభరిత జీవిత చిత్రణలు అడుగడుగునా ఈ నవలలో కనిపిస్తాయి. మరోపక్క "పండే ప్రతి గింజ యుద్ధభూమికే" అనే నినాదంతో, యుద్హంలో పాల్గొనే సైనికుల ఆహారం కోసం ప్రతీ కుటుంబం నుంచి పిల్లలు, స్త్రీలు, వృద్ధులు అని తేడా లేకుండా యావన్మందీ సమిష్టి వ్యవసాయ క్షేత్రాలలో రాత్రింపగళ్ళు పనిచేయక తప్పని సామాజిక పరిస్థితులను మన కళ్ల ముందుంచుతుంది.
ఇది ఇలా ఉండగా యుద్ధంలో కాలుకి గాయమవడంతో సైన్యం నుండి తిరిగి వచ్చేసిన ధనియార్ ఒక అనాథగా తన స్వగ్రామానికి చేరుకొంటాడు. సహజంగానే మితభాషి అయిన ధనియార్ ఆ గ్రామంలోని ప్రజలతో అంతగా కలివిడిగా వుండలేడు. కానీ పని పట్ల అంకితభావం వున్నవాడు. సమిష్టిక్షేత్రంలో పండించిన గోధుమ ధాన్యాన్ని సమీప పట్టణం లోని రైల్వే స్టేషన్‌కు తరలించే పని జమీల్యా, మాజీ సైనికుడు ధనియార్, మరిది సీట్ లకి అప్పగించబడుతుంది. ఈ పనిలో నిమగ్నమైన జమీల్యా-ధనియార్‌ల మధ్య చిన్నగా పరిచయం ఏర్పడుతుంది. స్పర్ధతో మొదలైన వీరి పరిచయం, వేళాకోళాలతో ఆటపట్టించడంగా సాగి, క్రమంగా ఒకరి పట్ల ఒకరికి అభిమానం ఏర్పడి, చివరకు ప్రేమగా మారుతుంది. నీలి పర్వత సానువులలో, విశాల స్టెప్పీ మైదానాలలో, మెరిసే నక్షత్రపు రాత్రుళ్లలో, పోప్లార్ చెట్ల సాక్షిగా ప్రకృతిలో మమేకం అవుతూ గుర్రపు బగ్గీలు తోలుకుంటూ కాలం గడుపుతారు. స్టెప్పీ మైదానాలలో వెన్నెల రాత్రుల్లో దనియార్ పాడిన శ్రావ్యమైన పాటలు జమీల్యా మనస్సును మైమరపిస్తాయి. అతని మధుర కంఠస్వరంలో ప్రతిఫలించిన ప్రేమకు, ఎనలేని మమకారానికి, ఆర్తికి జమీల్యా హృదయం పరవశించిపోతుంది.
మధ్య ఆసియా సమాజంలోని కట్టుబాట్లలో చిక్కుకున్న మహిళల జీవితాలను ఈ నవల స్పృశించింది. మధ్య ఆసియాలోని సంచార గిరిజన సమాజాల మధ్యన ఉన్న సామాజిక సంబంధాలను, ఆచార-సంప్రదాయాల పేరిట అక్కడ పాతుకుపోయిన సాంస్కృతిక బంధనాలను ఈ నవల సున్నితంగా మన కళ్ళ ముందు నిలుపుతుంది. ఉదాహరణకు, ఒక వితంతువుకు కుమారులు ఉన్నప్పుడు, వంశాన్ని విడిచిపెట్టకుండా ఆమె తన భర్త సోదరుడిని వివాహం చేసుకోవడం కిర్గిజ్ ఆచారం. ఆ విధంగా ఆమె తన పిల్లలతో పాటు, వివాహితుడి ఆస్తి అవుతుంది. ఆచారాలు, కట్టుబాట్లను గౌరవించే సాదిక్ తన ఉత్తరంలో పేరు పేరునా అందరిని పలకరించి, చివరకు తన భార్యను మొక్కుబడిగా అడిగానని చెప్పమంటాడు. అతని దృష్టిలోనే కాదు అప్పటి పితృస్వామిక వ్యవస్థలోనే భార్యకు అంతకు మించి ప్రాధాన్యత లేదు. జమీల్యాను వివాహం చేసుకున్న విధంగానే, ఆచారం పేరిట స్త్రీలను బలవంతంగా ఎత్తుకుపోయి వివాహం చేసుకోవడం కిర్గిజిస్థాన్ సమాజాలలో ఇప్పటికీ కనిపిస్తుంది. స్త్రీని ఒక వస్తువుగా, ఆస్తిగా భావించే సమాజపు కట్టుబాట్లలో చిక్కుకున్న మధ్యఆసియా మహిళల దయనీయ జీవితాలను ఈ నవల హృద్యంగా తాకగలిగింది.
జమీల్యా చింగిజ్ ఐత్‌మాతొవ్ రచనలలో అత్యంత ప్రాచుర్యం పొందిన నవల . సాంప్రదాయిక బంధనాలు నుండి స్త్రీ స్వేచ్చను కాంక్షిస్తూ రాయబడిన ఈ నవలలో స్త్రీ స్వేచ్చకు ప్రతీకగా జమీల్యా అనే అజరామరమైన పాత్ర సృష్టించబడింది. సంప్రదాయ, పురుషాధిక్య ముస్లిం కిర్గిజ్ సమాజంలో పుట్టిన జమీల్యా మరో పురుషుడికోసం, తన భర్తను విడిచి వెళ్లిపోవడం ఈ నవలలోని ప్రధాన ఇతివృత్తం.
రెండవ ప్రపంచ యుద్ధకాలంలో సోవియట్ యూనియన్ నాటి సమిష్టి వ్యవసాయ సంస్కృతి నేపథ్యంలో సమకాలీన గిరిజన సంస్కృతి జీవితాలను ప్రతిబింబించే ఒక మనోహరమైన ప్రేమ కథ ఇది. ఫ్రెంచ్ రచయిత లూయిస్ అరగోన్ ఈ నవలని "ప్రపంచంలోని అత్యంత అందమైన ప్రేమకథ" గా ప్రశంసించారు. 1958 లో కిర్గిజ్ భాషలోనూ, రష్యన్ భాషలోను, వెలువడిన ఈ చిన్న నవల ప్రపంచ ప్రఖ్యాతి పొంది, పలు భాషలలోకి అనువదించబడింది. జమీల్యా నవలా రచనతో చింగిజ్ ఐత్‌మాతొవ్ ప్రపంచ సాహితీ జగత్తులో సుస్థిరమైన స్థానం పొందాడు.
జమీల్యా : కథానాయకి. స్వేచ్ఛాయుత జీవి. సాంప్రదాయిక బంధనాలు నుండి స్వేచ్ఛను కోరుకొంటూ తనకు నచ్చిన కొత్త జీవితంలోకి ధనియార్ వెంట నడిచిన పాత్ర.
ధనియార్: కథానాయకుడు. కుంటికాలితో సైన్యం నుండి తిరిగి వచ్చి గ్రామంలో స్థిరపడిన అనాథ. ఆత్మికంగా సంపన్నుడు. మధుర గాయకుడు. చివరకి జమీల్యా ప్రేమను చూరగొంటాడు.
సీట్: జమీల్యా మరిది. సాదిక్ తమ్ముడు. అన్నలు యుద్దభూమికి వెళ్ళినపుడు, వదిన జమీల్యాకు చేదోడు వాదోడుగా ఉంటూ ఆమె పట్ల అంతులేని అభిమానంతో వుండే పాత్ర. కథ యావత్తూ ఇతని కోణం నుంచి చెప్పబడుతుంది.
రెండవ ప్రపంచ యుద్ధంలో భాగంగా రష్యా-జర్మనీల మధ్య యుద్ధం ముమ్మరంగా కొనసాగుతున్న కాలం అది. దేశ రక్షణకై నిర్బంధంగా సైన్యంలోకి తరలించబడిన రష్యన్ యువకులలో, కిర్గిజ్ ప్రాంతానికి చెందిన సాదిక్ ఒకడు. సైన్యంలో చేరాల్సిందిగా పిలుపు రావడంతో పెళ్ళైన నాలుగు నెలలకే సాదిక్ అనివార్యంగా యుద్ధరంగానికి పోవలసి వస్తుంది. అలా పోతూ తన భార్య జమీల్యాను కుర్కురోవ్ గ్రామంలో వున్న తన ఉమ్మడికుటుంబంలో వదిలి వెళ్ళిపోతాడు. సనాతన సంప్రదాయాలను కట్టుబాట్లను తూచా తప్పకుండా పాటించే ఆ గ్రామీణ ఉమ్మడి కుటుంబంలో వున్న సభ్యులందరు అహర్నిశం కష్టపడుతూ సమిష్టి వ్యవసాయ క్షేత్రంలో గోధుమలు పండిస్తుంటారు. ఒకవైపు పంటను పండించడం, అలా పండిన ధాన్యాన్ని సైన్యానికి సరఫరా చేయడం కోసం సమీప పట్టణంలోని రైల్వే స్టేషన్ యార్డ్‌కు తోలుకెళుతూ గడపడంలోనే వారికి కాలం గడచిపోతూ ఉంటుంది.
ది ఫస్ట్ టీచర్ , టేల్స్ అఫ్ ది మౌంటైన్స్ అండ్ స్టెప్పీస్ , ఫేర్ వెల్ , గైలుసారే మొదలైనవి ఐత్‌మాతొవ్ ఇతర ముఖ్య రచనలు. 1963లో లెనిన్ ప్రైజ్, హీరో అఫ్ ది సోషలిస్ట్ లేబర్, యూరోపియన్ సాహిత్యానికి ఆస్ట్రియన్ స్టేట్ ప్రైజ్ వంటి అనేకానేక పురస్కారాలు అందుకొన్నాడు. రాజకీయంగా ఉన్నతశిఖరాలు అధిరోహించాడు. 1989లో కాంగ్రెస్ అఫ్ ది పీపుల్స్ డిప్యూటీస్ లో సభ్యుడిగా, శాశ్వత పార్లమెంటరీ కమిషన్ అధినేతగా, నాటి సోవియట్ అధ్యక్షుడు గోర్బచెవ్‌కు సలహాదారునిగా మెలిగాడు. 1991లో కిర్గిజిస్తాన్ కు స్వాతంత్య్రం వచ్చిన తరువాత అనేక యురోపియన్ దేశాలకు మాత్రమే కాక యురోపియన్ యూనియన్, యునెస్కో, నాటో వంటి సంస్థలకు సైతం కిర్గిజ్ రాయబారిగా వ్యవహరించాడు. 2008 లో జర్మనీలోని న్యూరెంబర్గ్‌లో మరణించాడు.
అతని సంపూర్ణ వ్యక్తిత్వంతో, గానమాధుర్యంతో, ఆ ప్రేమ మహోజ్వలమై చివరకు ఆమె తన భర్తను, సమాజాన్ని విడిచి అతని వెంట పోవడానికి దారితీస్తుంది. అతని ఆత్మీయ సాహచర్యంతో, తనకు కావాలినదేమిటో ఆమెకు విస్పష్టమైన తరువాత ఆమె ఇక వెనక్కి చూడడానికి ఇష్టపడదు. భర్త సాదిక్ త్వరలోనే గ్రామానికి రానున్నాడని తెలిసినప్పటికీ ఆ వైవాహిక జీవితాన్ని కాదనుకొని, అప్పటి సామాజిక ఆచారాలను, కుటుంబ కట్టుబాట్లను, ధిక్కరించి మరీ జమీల్యా తన మనస్సుకి నచ్చిన ధనియార్‌తో సహజీవనం కొనసాగించడానికి స్వేచ్ఛగా, ధైర్యంగా అడుగులు వేస్తుంది. చివరకు ఒక వర్షం రాత్రి వేళ జమీల్యా తన భర్తను, ఇంటినీ, గ్రామాన్ని విడిచిపెట్టి తన జీవగర్ర అయిన ధనియార్ వెంట తనకు నచ్చిన కొత్త జీవితంలోకి సాగిపోతుంది.
అటువంటి సాంప్రదాయిక ఉమ్మడికుటుంబంలో అడుగుపెట్టిన జమీల్యాకు దుడుకుతనం, మంకుపట్టు ఉన్నప్పటికీ నిజాయితీగా, నిష్కపటంగా వర్తించే స్వభావం కలది. కష్టపడి పనిచేసే మనస్తత్వంతో పాటు అందరితో సరదాగా కలుపుగోలుతనంతో వుండే జమీల్యాకు అత్తింట్లో చిట్టి మరిది సీట్ చేదోడు వాదోడుగా నిలుస్తాడు. కుటుంబ సంప్రదాయాలను అమితంగా గౌరవించే సాదిక్, తన భార్య జమీల్యా పట్ల ప్రేమను వ్యక్టం చేయడంకన్నా ఆమెను తన సొత్తులా భావించే మనస్తత్వం కలిగివుంటాడు. యుద్ధభూమి నుండి భర్త రాసిన ఉత్తరాలలో కూడా కనీసం ప్రేమాస్పదమైన పిలుపు కూడా నోచుకోని వైవాహిక జీవితం ఆమెది. అందుకే అత్తింట ఆదరాభిమానాలతో ఉల్లాసంగా గడిచిపోతున్నప్పటికీ ఆమెకు జీవితం ప్రేమ రాహిత్యంగానే గడిచిపోతుంది.
ఈ నవల కిర్గిజ్ మధ్య సామాజిక సంబంధాలను చక్కగా వివరిస్తుంది. ముఖ్యంగా మధ్య ఆసియాలోని సంచార జాతులు స్థిరపడుతున్న ఒకానొక సంధి కాలంలో, కిర్గిజిస్థాన్ లోని ఒక చిన్న గ్రామంలో నెలకొన్న కుటుంబ సంబంధాలు, అల్లుకున్న జీవితాల గురించి సూక్ష్మమైన అంతర్దృష్టిని అందించడమే కాకుండా, కుటుంబం, వైవాహిక బందం, జీవితం, వాస్తవికత, నిజమైన ప్రేమ, జీవితం యొక్క ఆనందం తదితర అంశాల గురించిన అనేక ప్రశ్నలకు సమాధానాలను సృజనాత్మకంగా అన్వేషించే ప్రయత్నం చేసింది. ముఖ్యంగా కిర్గిజ్ సంచార సంస్కృతులపై సోషలిస్టు సంస్కృతి ప్రభావం తీవ్రంగా వున్నప్పుడు ఆయా సంస్కృతుల సంఘర్షణ, సమకాలీన జీవిత సంక్లిష్టతలను ఈ నవల ప్రతిఫలించింది.
కిర్గిజ్‌లో "ఒబాన్" పేరుతో ప్రచురితమైన ఈ నవల 1958 లో రష్యన్‌ భాషలో న్యూ వరల్డ్ మాగజైన్‌లో "జమీల్యా" పేరుతో ప్రచురించబడింది. ఈ పేరుతోనే ప్రపంచ భాషలలో ప్రసిద్ది చెందింది. తొలుత సోవియట్ యూనియన్ లో విశిష్టమైన గుర్తింపు పొందిన దీనిని కవి లూయీ అర^గొవ్ ఫ్రెంచ్ భాషలో అనువదించడంతో, దీని గొప్పతనం ప్రపంచానికి వెల్లడైంది. నేటివరకు జమీల్యా నవల నూట యాభైకి పైగా ప్రపంచ భాషలలో ప్రచురించబడింది. భారతదేశంలోను దాదాపు అన్ని ప్రాంతీయ భాషలలో ఇది అనువదించబడింది. తెలుగులో ఉప్పల లక్ష్మణరావు చేసిన అనువాదాన్ని 1971 లో ప్రగతి ప్రచురణాలయం ప్రచురించింది. తరువాత 2008 లో హైదరాబాద్ బుక్ ట్రస్టు ప్రచురించింది.
ఆమె చిట్టి మరిది సీట్, వదినగా ఆమెను మూగగా ఆరాధిస్తూ, ఎల్లప్పుడూ ఆమె వెన్నంటి తిరుగుతూ ఉంటాడు. జమీల్యా-ధనియార్‌ల పరిచయం ఒక ఉత్తేజకరమైన ప్రేమగా మారడాన్ని మొదటి నుంచీ ఆశ్చర్యంతో గమనిస్తుంటాడు. ఒకరికోసమే ఒకరు అన్నట్లు అపూర్వానందంతో ఓలాడుతున్న వారి స్వచ్ఛమైన ప్రేమను, వారి ఆనందాన్ని అర్ధం చేసుకొన్న సీట్ ఖండించలేడు సరికదా వారి జీవన మార్గాన్ని మనస్ఫూర్తిగా ఆమోదిస్తాడు. పైగా దాని నుండి కళాత్మకమైన స్ఫూర్తిని పొందడమే కాకుండా తన జీవితంలో కూడా ఒక స్పష్టమైన గమ్యాన్ని నిర్దేశించుకొని తదనంతర కాలంలో చిత్రకళాకారుడిగా ఎదుగుతాడు. ఇదీ స్థూలంగా కథ.
చింగిజ్ ఐత్‌మాతొవ్ 1928 లో కిర్గిజిస్తాన్ లో ముస్లిం గిరిజన సంచార జాతుల కుటుంబంలో జన్మించాడు. తల్లిదండ్రులు ఇరువురూ ఉపాధ్యాయులు. కమ్యూనిస్ట్ పార్టీ కార్యకర్తలు. చింగిజ్ ఐత్‌మాతొవ్‌కు తొమ్మిదేళ్ల ప్రాయంలో అతని తండ్రి తొరెకూల్ ఐత్‌మాతొవ్‌ని స్టాలినిస్ట్ ప్రక్షాళనలో భాగంగా అరెస్ట్ చేసి నిర్దాక్షిణ్యంగా చంపివేసారు. ఆ విషాద ఘటన ఒక పీడకలగా ఇతని జీవితమంతా వెంటాడి వేధించింది. ఆ విషాదంలో నుండి వెలువడిన రచయితగా ఐత్‌మాతొవ్ సోవియట్ వాస్తవికతలోని చీకటి కోణాలను నిష్కర్షగానే అయినప్పటికీ ఆలోచనాత్మకంగా ప్రతిబింబించాడు.
కథ యొక్క లిరికల్-రొమాంటిక్ స్వభావం కారణంగా, ఈ కథను తరచుగా "గద్యంలో కవిత్వం" అని పిలుస్తారు. వాస్తవానికి ఈ రచన యొక్క ప్రధాన ఇతివృత్తం ప్రేమ. అయితే ఇందులో వ్యక్తీకరించబడిన ప్రేమ, ఇద్దరు ప్రేమికుల మధ్య ఏర్పడినది మాత్రమే కాదు. అది భూమి, సంగీతం, కళ, అన్నిటికీ మించి ప్రకృతికి కూడా స్ఫూర్తినిచ్చే విశ్వ జనీనమైన ప్రేమ. అలాగే జీవితం పట్ల అంతులేని ప్రేమ, ప్రజల పట్ల మమకారం, జన్మ భూమి పట్ల అఖండ ప్రేమ మొదలైన అంశాలను ఈ ప్రేమ కథకు సాన్నిహితైక్య అంశాలుగా పరిగణిస్తారు.
సంధి దశలో ఒక దేశం ఎదుర్కొన్న సంఘర్షణలకు నిలువుటద్దంగా నిలిచింది ఈ నవల. ఆధునిక సోషలిస్ట్ వ్యవస్థలు మధ్య ఆసియా రిపబ్లిక్లలోని సంచార గ్రామీణ వ్యవస్థలను భర్తీ చేస్తున్న చారిత్రాత్మక కాలంలో జమీల్యా నవల రాయబడింది. అందువలనే సామాజికంగా సరికొత్త విలువలు, వ్యవస్థలు పాదుకొంటున్న సంధి దశలో కిర్గిజిస్తాన్ ఎదుర్కొన్న జాతీయ, సాంఘిక, సైద్ధాంతిక సంఘర్షణకు ఈ రచన అద్ధం పట్టింది.
నిజానికి జమీల్యా అతని మొదటి కథా రచన కాదు. ఇతని మునుపటి కథలు స్థానిక కిర్గిజ్ పత్రికలలో ప్రచురితమయ్యాయి. అయితే సోవియట్‌లో అతనికి అత్యంత గుర్తింపు తెచ్చిన తొలి రచన జమీల్యా. 1958 లో ప్రచురించబడిన జమీల్యా నవల, రచయితగా చింగిజ్ ఐత్‌మాతొవ్‌కు ఎనలేని కీర్తిని, అనేక పురస్కారాలను సాధించిపెట్టింది. దీని ఫ్రెంచ్ అనువాదంతో ఐత్‌మాతొవ్ ప్రతిభను యావత్ ప్రపంచం గుర్తించింది.
కథ-కూర్పు నిర్మాణంలో మాత్రమే కాకుండా, కథ యొక్క ప్రధాన సైద్ధాంతిక, కళాత్మక స్వభావాన్ని నిర్ణయించడంలో కూడా శ్రావ్యత ఒక ముఖ్యమైన పాత్ర పోషించింది. ఈ ప్రేమ కథలో సంగీతం యొక్క ప్రభావం ఎంత మహత్తరంగా ఉందంటే రచయిత మొదట్లో తన రచనను 'ఓబోన్' అని పిలవడం జరిగింది. చివరకు రష్యన్ అనువాదకుని కారణంగా జమీల్యా అనే పేరు స్థిరపడింది.
సంధి దశలో సామాన్యుల మానసిక ఘర్షణని ప్రతిఫలించింది. జమీల్యా నవల, సంధి దశలో నలిగిపోతున్న వ్యక్తుల మానసిక సంఘర్షణను సుస్పష్టంగా ప్రతిబింబించింది. ఒకవైపు కుటుంబ పరువు ప్రతిష్టలు, కట్టుబాట్లు మరోవైపు సోషలిస్టు భావజాలం తీసుకు వస్తున్న విన్నూతన ఆలోచనల మధ్య నలిగిపోతున్న సామాన్య జీవితాలు పొందే మానసిక ఘర్షణ, జమీల్యా లోని ప్రతీ అక్షరంలోను కనిపిస్తుంది.
1968 లో ఇరినా పోప్లావాస్కయా, సెర్గీ యుట్కెవిచ్ దర్శకత్వంలో ఈ నవల రష్యన్ భాషలో జమీల్యా సినిమాగా విడుదలైంది. కథానాయకి జమీల్యా పాత్రలో నటల్యా అరిన్‌బసరోవా, ధనియార్ పాత్రలో సుయ్మెన్కుల్ చోక్మరోవ్ నటించారు. ఈ క్లాసిక్ చిత్రానికి రచయిత 'చింగిజ్ ఐత్‌మాతొవ్' స్వయంగా కథ వ్యాఖ్యాతగా వ్యవహరించారు.
జమీల్యా ప్రేమ కథను కౌమారప్రాయంలో అడుగుపెడుతున్న ఒక కథకుని కోణంలో చెప్పడం కనిపిస్తుంది. అంటే ఈ నవలలో సీట్ అనే కల్పిత చిత్రకళాకారుడు తన బాల్య స్మృతులను నెమరు వేసుకొంటూ, 15 ఏళ్ల ప్రాయంలో తన ఇంట్లో జరిగిన సంఘటనలను అందమైన ప్రేమ కథగా మలిచి తన తన కోణం నుంచి ఈ కథను చెపుతాడు.
ఈ నవలలోని కథ సుమారుగా 1940-45 మధ్య కాలంలో రెండవ ప్రపంచ యుద్ధం కొనసాగుతున్న కాలంలో కిర్గిజిస్థాన్‌లో జరిగింది. కథలోని ఆధారాలను బట్టి ఇది వాయువ్య కిర్గిజిస్థాన్ ప్రాంతంలో కుర్కురోవ్ గ్రామంలొ జరిగివుండవచ్చు.
3 డి మోడలింగ్ సాఫ్ట్ వేర్ అనేది 3 డి మోడల్స్ ను ప్రదర్శించడానికి ఉపయోగించే 3 డి కంప్యూటర్ గ్రాఫిక్స్ సాఫ్ట్ వేర్ కి చెందిన వర్గములు. ఈ వర్గానికి చెందిన వ్యక్తిగత ప్రోగ్రాములను మోడలింగ్ అప్లికేషన్స్ లేదా మొడలర్స్ అని అంటారు.
3 డి మోడెలర్స్, మోడల్స్ ను వినియోగదారుల 3 డి మెష్ ల ద్వారా సృష్టించడానికి, మార్చడానికి అనుమతి ఇస్తాయి. వినియోగదారులు తమ మెష్ లకు వారికి ఇష్టమైనట్లు జోడింపులు, తీసివేతలు, లేకపోతే మార్పులు చేసుకొనవచ్చు. సాధారణంగా, ఏకకాలం లో మోడల్స్ ను వివిధ కోణాలలో వీక్షించవచ్చు. మోడల్స్ ను తిప్పవచు అలాగే జూమ్ ఇన్, ఔట్ లలో వీక్షించవచ్చు.
3 డి మోడెలర్స్ తమ మోడల్స్ ను ఫైల్స్ లోకి పంపించుకోవచ్చు, తరువాత మెటాడేటా అనుకూలంగా ఉన్నంతవరకూ వీటిని అనువర్తనల్లోకి దిగుమతి చేసుకోవచ్చు. ఇంపొటర్స్ ని, ఎక్సపోటర్స్ ని చాలా మోడెలర్స్ ప్లగ్-ఇన్ చెయ్యడానికి అనుమతిస్తాయి, అందుచేత మోడెలర్స్ ఇతర అనువర్తనాలల్లో ఉన్న డేటాని స్థానిక ఫార్మాట్లలో చదవగలరు అలాగే రాయగలరు.
3 డి మోడెలర్స్ ఎక్కువగా రే ట్రేసర్స్, ఇతర రేఖీయచిత్రణ ప్రత్యామ్నాయాలు, అలాగే టెక్చర్ మ్యాపింగ్ సౌకర్యాలు వంటి సంబంధిత లక్షణాలు కలిగి ఉంటాయి. అలాగే కొన్ని మోడెలర్స్కి, మోడల్స్ కి యానిమేషన్ చేయుటకు మద్దతు లేదా అనుమతి ఇచ్చే లక్షణాలు కలిగి ఉంటాయి. కొన్ని 3 డి మోడెలర్స్, రేఖీయచిత్రణ చేసిన సన్నివేశాల శ్రేణిని పూర్తి చలనమున్న దృశ్యమానముగా రూపొందించగలవు.
ఫోటో- వాస్తవిక చిత్రాలను పొందడానికి కాంతిని అనుసరించి లేదా ఫోటో వాస్తవికత లేనటువంటి రేఖీయచిత్రణ లో ఉన్న కళా శైలిని అనువర్తించడం ద్వారా రేఖీయచిత్రణ ఒక మోడల్ ను చిత్రంలా మారుస్తుంది. రవాణా , పరిక్షేపణ ఈ రెండూ వాస్తవిక రేఖీయచిత్రణలో ప్రాధమిక కార్యకలాపాలు. 3 డి కంప్యూటర్ గ్రాఫిక్స్ సాఫ్ట్ వేర్ లేదా 3 డి గ్రాఫిక్స్ ఏపిఐ, ఉపయోగించి ఈ దశ సామాన్యంగా నిర్వహించబడుతుంది. ఒక సన్నివేశాన్ని రేఖీయచిత్రణ కోసం తగిన రూపం లోకి మార్చడంలో కూడా 3 డి ప్రొజెక్షన్ ప్రమేయం ఉంటుంది, ఇది త్రిమితీయ చిత్రాన్ని, టూ డైమెన్షన్ లోకి ప్రదర్శిస్తుంది. 3 డి మోడలింగ్ అలాగే సాఫ్ట్ వేర్, 3 డి రేఖీయచిత్రణ నిర్వహించినప్పటికీ , ప్రత్యేక 3 డి రేఖీయచిత్రణ సాఫ్ట్ వేర్ కూడా కలిగి ఉంటుంది.
ఒక వస్తువు ఆకారాన్ని రూపొందించే విధానాన్ని మోడల్ వివరిస్తుంది. 3 డి మోడల్స్ కు రెండు అత్యంత మూలాలు, ఒక నైపుణ్యం గల వ్యక్తి లేదా ఒక ఇంజనీర్ చే ఒక 3 డి మోడలింగ్ టూల్ ఉపయోగించి కంప్యూటర్లో సృష్టించబడినవి, అలాగే, వాస్తవిక ప్రపంచంలోని అంశములను కంప్యూటర్ లో మోడల్స్ ని స్కాన్ చేసినవి. ప్రాధమికంగా, శీర్షాలు అనే బిందువుల నుండి ఒక 3 డి మోడల్ ఏర్పడుతుంది, ఇది ఆకారాన్ని నిర్వచిస్తూ బహుకోణాలను రూపొందిస్తోంది. బహుబాహుత్రిభుజం అనేది కనీసం మూడు శీర్షాలు నుంచి ఏర్పడే వైశాల్యం. - బిందువులు కలిగిన ఒక బహుబాహుత్రిభుజాన్ని ఒక -గాన్ అంటారు. బహుభుజాల నిర్మరణ ఆధారితంగా ఒక మోడల్, మొత్తం సమగ్రత, యానిమేషన్లో ఉపయోగించడానికి దాని అనుకూలత ఉంటుంది.
3 డి కంప్యూటర్ గ్రాఫిక్స్ లోని ఆబ్జెక్ట్ లను 3 డి మోడల్ స్ అని పిలుస్తారు. రెండర్ చేసిన చిత్రంలా కాకుండా, గ్రాఫికల్ డేటా ఫైలు లోపల ఒక మోడల్ డేటా ఉంటుంది. 3 డి మోడల్ అనేది ఏదైనా త్రిమితీయ ఆబ్జెక్ట్ గణిత నిరూపణ. ఒక మోడల్ ప్రదర్శించనంత వరకూ సాకేతికంగా గ్రాఫిక్ అవ్వదు. 3 డి రెండరింగ్ ప్రక్రియతో ఒక మోడల్ ను ద్విమితీయ దృశ్యం గా ప్రదర్శించవచ్చు లేదా నాన్-గ్రాఫికల్ కంప్యూటర్ అనుకరణలలో గణనలలో ఉపయోగించవచ్చు. 3 డి ప్రింటింగ్ తో మోడల్స్ తమ వాస్తవిక 3 డి భౌతిక నిరూపణగా రెండర్ చేయబడతాయి, కొన్ని పరిమితులతో భౌతిక మోడల్ వాస్తవిక మోడల్ తో సరిగ్గా సరిపోలగలదు.
ఒక చిత్రంలోకి రేఖీయచిత్రీకరణ కన్నా ముందు, ఒక సన్నివేశానికి సంబంధించిన వస్తువులను నిర్ణీత ప్రదేశం లో ఉంచాలి. ఇది ఆబ్జెక్ట్స్ మధ్య ఉన్న ప్రాదేశిక సంబంధాలను, స్థానం, పరిణామం గురించి నిర్వచిస్తుంది. యానిమేషన్ అనేది ఒక ఆబ్జెక్ట్ కు సంబంధించిన తాత్కాలిక వర్ణణను తెలియజేస్తుంది(అంటే, ఇది సమయానుకూలంగా ఎలా కదిలి, రూపావిరూపం చెందుతుంది. కీఫ్రేమింగ్, విలోమ గజిత, చలన సంగ్రహణ వంటివి ప్రముఖ పద్ధతుల్లో కలిగివున్నాయి.). ఈ పద్దతులను కొన్నిపద్దతులను కలిపినప్పుడు తరచుగా ఉపయోగిస్తారు. యానిమేషన్ తో, భౌధిక అనుకరణ కూడా చలనాన్ని నిర్ధేశిస్తుంది.
మెటీరియల్స్, టెక్స్ట్ చర్స్ అనేవి మోడల్ ని రెండర్ చెయ్యడానికి రెండర్ ఇంజిన్ ఉపయోగించే లక్షణాలు. మోడల్ మెటీరియల్స్, కాంతి ఉపరితలాన్ని తాకినప్పుడు రెండర్ ఇంజిన్ ఎలా వ్యవహరిస్తుందో తెలియజేస్తాయి. రంగుని ఉపయోగించి లేదా ఆల్బెడో మ్యాప్ ఉపయోగించి మెటీరియల్ కి కలర్ చెయ్యడానికి, బంప్ మ్యాప్ / నార్మల్ మ్యాప్ ఉపయోగించి ఉపరితల లక్షణాలను ఇవ్వడానికి టెక్స్ట్ చర్స్ ఉపయోగిస్తారు. డిస్ప్లేస్ మెంట్ మ్యాప్ ఉపయోగించి మోడల్ ను రూపు చెయ్యడానికి కూడా దీనిని ఉపయోగించవచ్చు.
బోయింగ్ కంపెనీ లో తన పనిని వివరించడానికి 1961 లో కంప్యూటర్ గ్రాఫిక్స్ అనే పదాన్ని ఉపయోగించిన ఘనత విలియం ఫెట్టర్‌కు దక్కింది. కంప్యూటర్ యానిమేషన్ చిత్రాల మొదటి ప్రదర్శనలలో ఒకటి ఫ్యూచర్‌వరల్డ్ . ఈ చిత్రంలో మానవ ముఖం యానిమేషన్, 1971 లో ప్రయోగాత్మకంగా నిర్మించిన ఏ కంప్యూటర్ యానిమేటెడ్ హ్యాండ్ అనే లఘు చిత్రంలో కనిపించిన ఒక చెయ్యి ఉన్నాయి. ఈ చిత్రం ఉటా యూనివర్సిటీ కి చెందిన విద్యార్థులు ఎడ్విన్ కాట్ముల్, ఫ్రెడ్ పార్కే చే రూపొందించబడింది.
3 కంప్యూటర్ గ్రాఫిక్స్, లేదా త్రిమితీయ కంప్యూటర్ గ్రాఫిక్స్ , రేఖాగణిత డేటా త్రిమితీయ ప్రాతినిధ్యాన్ని ఉపయోగించే గ్రాఫిక్స్ వీటిని గణనలు 2 ఇమేజ్ లను రెండరింగ్ చేసే ఉద్దేశ్యాల కొరకు కంప్యూటర్ లో భద్రపరుచబడుతాయి.ఇమేజస్ తరువాత వీక్షించడం కొరకు నిల్వ చేయబడతాయి లేదా రియల్ టైమ్ లో ప్రదర్శించబడతాయి. 3 ఫిల్మ్ సారూప్య టెక్నిక్ ల ఫలితం ద్విమితీయ రేఖ చిత్రాలు.
కంప్యూటర్ ఎయిడెడ్ డిజైన్ సాఫ్ట్ వేర్, 3 డి మోడలింగ్ సాఫ్ట్ వేర్ , ఉపయోగించే ప్రాధమిక 3 డి మోడలింగ్ పద్దతులను ఉపయోగించవచ్చు, కానీ వాటి లక్ష్యాలు భిన్నముగా ఉంటాయి. కంప్యూటర్ ఎయిడెడ్ డిజైన్లను, కంప్యూటర్ ఎయిడెడ్ ఇంజనీరింగ్, కంప్యూటర్ ఎయిడెడ్ మ్యానుఫ్యాక్చరింగ్, ఫైనైట్ ఎలిమెంట్ ఎనాలిసిస్, ప్రోడక్ట్ లైఫ్ సైకిల్ మానేజ్మెంట్, 3 డి ప్రింటింగ్, అలాగే కంప్యూటర్ ఎయిడెడ్ అర్చిటెక్చరల్ డిజైన్ల లో ఉపయోగించవచ్చు.
తుది రెన్డర్డ్ ప్రదర్శన లో, 3 డి కంప్యూటర్ గ్రాఫిక్స్, వైర్-ఫ్రేమ్ మోడల్‌ 2 కంప్యూటర్ రాస్టర్ గ్రాఫిక్స్ ల్లో, 2 డి కంప్యూటర్ వెక్టర్ గ్రాఫిక్స్ వలె అనేక అల్గోరిథమ్స్ లపై ఆధారపడతాయి. 2 వంటి కంప్యూటర్ గ్రాఫిక్స్ సాఫ్ట్ వేర్ అప్లికేషన్స్ లో లైటింగ్ వంటి ఎఫెక్ట్స్ పొందుటకు 3 టెక్నిక్స్ ని ఉపయోగిస్తారు. అలాగే 3లో కొన్ని 2 రెండరింగ్ పద్దతులను కుడా ఉపయోగించవచ్చు.
1970 సంవత్సరం చివరలో, 3 డి కంప్యూటర్ గ్రాఫిక్స్ సాఫ్ట్ వేర్, హోమ్ కంప్యూటర్ల లో కనిపించడం ప్రారంభించింది. దీనికి మొదటి ఉదాహరణ, 3 డి ఆర్ట్ గ్రాఫిక్స్, ఒక కంప్యూటర్ గ్రాఫిక్స్ ల సమితి, ఇది కజుమాస మిటాజావా చే రచించబడి, జూన్ 1978లో ఆపిల్ కోసం విడుదల చేయబడింది.
3 డి రెండరింగ్ - కాంతి స్థానం, ఉపరితల రకాలు, ఇతర గుణాల ఆధారం గా కంప్యూటర్ గణనలు ఇమేజ్ ను ఉత్పత్తి చేస్తాయి.
3 డి కంప్యూటర్ గ్రాఫిక్స్ సాఫ్ట్ వేర్, కంప్యూటర్-జెనెరేటేడ్ ఇమేజరీని 3 డి మోడలింగ్ అలాగే 3 డి రేఖీయచిత్రణ ద్వారా ప్రదర్శిస్తుంది, లేదా విశ్లేషణాత్మక, శాస్త్రీయ, పారిశ్రామిక ప్రయోజనాల కోసం 3 డి మోడల్స్ ను ప్రదర్శిస్తుంది.
2005లో గిన్ని రొమెట్టి ప్రపంచ ఐబిఎం సంస్థాగత వ్యాపార సేవల విభాగంలో ఏర్పడే సమస్యలతో ఇండియాలో ఐబిఎం విపరీత అభివృద్ది చెందుతుందని సూచించారు. జూన్ 2006 లో జరిగిన పెట్టుబడిదారులు విశ్లేషకుల సమావేశంలో ముఖ్య అతిథిగా దేశాధ్యక్షుడు అబ్దుల్ కలాం హాజరైన సమావేశంలో భారతదేశంలో ఉద్యోగుల సంఖ్య పెంచడానికి ఐబిఎం కృతనిశ్చయం తో ఉందని తెలిపారు. ఐబిఎంలోని దాదాపు అందరు సీనియర్ నాయకత్వం కూడా ఈ కార్యక్రమంలో పాల్గొన్నారు.
ఐబిఎం జూన్ 6, 2005న బెంగళూరులో జరిగిన ఒక అనలిస్ట్ సమావేశంలో, ఐబిఎమ్ ఇండియా ప్రణాళికలు దీర్ఘకాలికమైనవని, భారతదేశంలో వచ్చే మూడేళ్ళలో 6 బిలియన్ డాలర్ల పెట్టుబడులు పెట్టడానికి కట్టుబడి ఉన్నాయని, సమావేశానికి ముందు మూడు సంవత్సరాలలో పెట్టుబడి పెట్టిన మొత్తాన్ని మూడు రెట్లు పెంచింది.
ఐబిఎమ్ కి భారత అనుబంధ సంస్థ ఐబిఎమ్ ఇండియా ప్రైవేట్ లిమిటెడ్ . దీనికి బెంగళూరు, అహ్మదాబాద్, డిల్లీ, కోల్‌కతా, ముంబై, చెన్నై, పూణే, గుర్గావ్, నోయిడా, భువనేశ్వర్, కోయంబత్తూర్, విశాఖపట్నం, హైదరాబాద్‌లో శాఖలు ఉన్నాయి.
కౌషల్ యాక్షన్ డైరెక్టర్ షామ్ కౌషల్ కు జన్మించారు. తను రాజీవ్ గాంధీ ఇన్స్టిట్యూట్ ఆఫ్ టెక్నాలజీ నుండి ఇంజనీరింగ్ పట్టా పొందాడు. చలనచిత్ర వృత్తిని చేపట్టాలని అభిలాషపడిన అతను గ్యాంగ్స్ ఆఫ్ వాస్సేపూర్ అనే క్రైమ్ డ్రామాలో అనురాగ్ కశ్యప్‌కు సహాయం చేశాడు. తర్వాతా అతను కశ్యప్ యొక్క రెండు నిర్మాణాలలో చిన్న పాత్రలు పోషించాడు. అతని మొట్టమొదటి ప్రముఖ పాత్రలో నటించిన చిత్రం మాసాన్ . ఇది అతనికి ఉత్తమ పురుష నటుడుగా అరంగేట్రం కొరకు ఐఫా, స్క్రీన్ అవార్డులను సంపాదించింది. ఆ తరువాత అతను కశ్యప్ యొక్క సైకలాజికల్ థ్రిల్లర్ రామన్ రాఘవ్ 2.0 లో కూడా నటించాడు.
సంవత్సరంలో అత్యధిక వసూళ్లు చేసిన రెండు హిందీ చిత్రాలు రాజీ, సంజు చిత్రాలలో సహాయక పాత్రలతో కౌషల్ 2018 లో ప్రాముఖ్యతను సంతరించుకున్నాడు. తరువాత అతను ఉత్తమ సహాయ నటుడిగా ఫిలింఫేర్ అవార్డును గెలుచుకున్నాడు. అతని 2018 ప్రాజెక్టులలో నెట్‌ఫ్లిక్స్ చిత్రాలైన లవ్ పర్ స్క్వేర్ ఫుట్, లస్ట్ స్టోరీస్‌లో నటించిన పాత్రలు కూడా ఉన్నాయి. మరుసటి సంవత్సరం, అతను వాణిజ్యపరంగా విజయవంతమైన యాక్షన్ చిత్రం ఉరి: ది సర్జికల్ స్ట్రైక్ లో సైనిక అధికారి ప్రధాన పాత్ర పోషించాడు. ఈ సినిమాకి అతను ఉత్తమ నటుడిగా జాతీయ చలనచిత్ర పురస్కారాన్ని గెలుచుకున్నాడు .
విక్కీ కౌషల్ హిందీ చిత్రాలలో నటించే ఒక భారతీయ సినీనటుడు. అతను జాతీయ చలనచిత్ర పురస్కారం, ఫిల్మ్‌ఫేర్ అవార్డుల గ్రహీత.
1967 లో, లోని అయోవా నగరంలోని అయోవా విశ్వవిద్యాలయంలో ఇంటర్నేషనల్ రైటింగ్ ప్రోగ్రాం ఫాల్ రెసిడెన్సీలో పాల్గొన్నాడు. ఢిల్లీ విశ్వవిద్యాలయం, సిమ్లాలోని ఇండియన్ ఇనిస్టిట్యూట్ ఆఫ్ అడ్వాన్స్‌డ్ స్టడీస్, విశ్వ భారతి విశ్వవిద్యాలయంలో కూడా బోధించాడు. అతను 2016 లో జ్ఞానపిఠ్ అవార్డుతో సహా పలు ప్రతిష్టాత్మక పురస్కారాలను గెలుచుకున్నాడు. అతని కలం పేరు కుంటక్ .
శంఖ ఘోష్ బెంగాలీ భారతీయ కవి , విమర్శకుడు. ఘోష్ 1951 లో కోల్‌కతాలోని ప్రెసిడెన్సీ కళాశాల నుండి బెంగాలీ భాషలో ఆర్ట్స్‌లో అండర్ గ్రాడ్యుయేట్ డిగ్రీ పొందాడు. తరువాత 1954 సంవత్సరంలో కలకత్తా విశ్వవిద్యాలయం నుండి మాస్టర్స్ డిగ్రీ పొందాడు.
అతను బంగబసి కళాశాల, సిటీ కాలేజి , జాదవ్‌పూర్ విశ్వవిద్యాలయం లతో సహా అనేక విద్యా సంస్థల్లో బోధించాడు. 1992 లో జాదవ్‌పూర్ విశ్వవిద్యాలయం నుంచి పదవీ విరమణ చేశాడు.
కరోనా అనుమానిత, పాజిటివ్‌ కేసులతో సన్నిహితంగా ఉండే వైద్య సిబ్బంది ముందు జాగ్రత్త చర్యగా క్లోరోక్విన్‌ను వాడాలని ఇండియన్‌ కౌన్సిల్‌ ఆఫ్‌ మెడికల్‌ రీసెర్చి సిఫారసు చేసిందిని వాడకానికి సంబంధించి తాజాగా మార్గదర్శకాలు విడుదల చేసింది.